Prof. Dr. H. Abdul Malik Karim Amrullah (Buya Hamka) se ampon terkenal kalabân jhulugân Hamka ka’dintoh sala settongah ulama, filsuf, sastrawan se bedè e Indonesia. Hamka jhugân pernah akasab akadhiyâ wartawan, penulis, bân ghuru e madrasa. Hamka jhugân toman agabung e politik lebèt Masyumi sampe’ partai kasebhut e bubaraghi. Jhughân sampe’ pernah andi’ jabatan katoanah MUI se dhè'adhè' bhân aktif dhâlèm organisasi Muhammadiyah sampe’ akhèr odi’in.

Universitas al- Azhar ben Universitas Nasional Malaysia abèrri’ gèlar doktor kâhormatân, sanaosah jhugân Universitas Moestopo ngokoaghi Hamka ka’dintoh kalabân guru besar. Asma epon Hamka e semat aghi dhâ’ Universitas Hamka andi’na Muhammadiyah bân Hamka sampe’ jhughân masok ka dhâlèm daftar Pahlawan Nasional Indonesia.Hamka jhughân toman è tolak ngajhâr e sakola’an Muhammadiyah polana Hamka tak andi’ ijazah bhân eyangghâp korang bisah Bahasa Arab. Hal kasâbhut a dhâddiaghi sâmangat Hamka pas mangkat dhâ’ mekka. Kalabhân elmo Bahasa Arab se ampon e ajhâri, Hamka ajhâr kabalabhân ongghuwân sejarah islam bhân sastra kalabhân carah se langsung. Saamponah Hamka abelih dhâ’ tanah air, Hamka akasab akadhiyâ wartawan sambi dhâddi ghuru aghâma di Deli. Saamponah a kabin, hamka a beli ka medan bhân dhâddi pâmimpin Panothèn Masyarakat. Kalabhân karjâ “Di bawah lindungan Ka’bah bhân Tenggelamnya Kapal Van Der Wijck, Nyamana Hamka terkenal akadhiyâh sastrawan.

Saâmpona revolusi fisik Indonesia, Hamka jhughân aktif asarèng bhârisan Pangawal Negeri bhân Kota (BPNK) alaksanaaghi persatuan rakyat kaangghuy nentang abâlinah Bhâlandâ e taon 1950. Hamka asarèng kâluarganah pas mangkat ka Jakarta. Sabèlluna Hamka alâko e departemen Aghâma, Hamka ta’ nerros aghi karâna langsung e jhalân politik.E dhâlem pelèan umum 1955, Hamka ngaolle jabthân e Konstituante abhâkkele Masyumi. Hamka noro’ a rumusaghi pole dhâsar naghârah. Tengka politik Masyumi se nentang komunis bhân anti demokrasi se k pimpin a thèttiaghi pangaro dhâ’ hubunganna Hamka bhân Soekarno. Saampona Masyumi e bhubar aghi se epapadhè sarèng Dekret Presiden 5 Juli 1959, Hakma atetthiaghi Panji Masyarakat coma sakejjhe’, karna e cabut sarèng Soekarno saampona noron aghi tolèsan Hatta seampon ngunduraghi mènagka bâkkèl presiden kalabân judul “Demokrasi Kita”. Kalabân sajhân bennya’na komunisme e Indonesia, Hamka e sèrrang sarèng organisasi bhudâjâ Lekra. Tellèka alaksanaaghi tèngka jahat a nyebabaghi Hamka e tangkèp dhâri romana dhâ’ ka tahanan Sukabuni e bhâkto taon 1964. Dhâlèm kabedeen sakè’ e tahanan, Hamka ngasèlaghi Tafsir Al-Azhar.

Hamka lepas dhâri tahanan e wakto bulân mei 1966 saampona para’ tadè’eh ponapah dhâri ka kuasa’na Soekarno e wakto tatanan anyar kapamimpinan Seoharto, Hamka ngorban aghi sadhâjah waktonah dhâlem natah kagiathân dakwah e masjid Agung Al-Azhar bhân a caramah e Radio Republika Indonesia (RRI) dan  Televisi Republik Indonesia (TVRI). E wakto pamarenta arèncana kaangguy abèntuk Majelis Ulama Indonesia e taon 1975 oreng se noro’ serta dhèlem musyawarah torot mele Hamka tetthih katoanah. Tatapenah Hamka lebbi mele nyabè’ jabatana e wakto 19 Mei 1981, nangghèpin tekanan mantreh Aghâmah Alamsiah Ratoe Perwiranegara kaangghuy narèk fatwa haram MUI dhè’ka tellasan Natal kaangguy oreng Islam. Hamka sèdhâh 24 Juli 1981 bhân e koburaghi e Tana Kusir, Jakarta.

Masa Kèni' Hamka 
Abdul Malik, bhâbbhâr 17 Februari 1908 e tana Sirah bhân samangken masok wilayana Nagari Songai Batang Kabupathèn Agam, Sumatera Barat. Hamka ka’dinto ana’ nomer sèttong dhâri empa’ sataretanan asma epon oreng sepponah ka’dinto Abdul Karim Amrullah “Haji Rasul” bhân Safiyah. Alè’na Hamka nyamana: Abdul Kuddus, Asma, bhân Abdul Muthi.

Haji Rasul ngabin Safiyah samarenah binih sè pertamana sè asmana Raihana. Raihana mbhuk dhâri Safiya se sèdhâh e Mekka. Raihana andi’ anak sè anyama Fatima sè dhâgghi’ bhâkal akabin bhân Syekh Ahmad Rasyid Sutan Mansur. Haji Rasul a pèsa sarèng Safiyah bhân a akabin polè bhân Rafi’ah andi’ ana’ nyamana Abdul Bari.

Abâli ka Minangkabau samarèna ajhâr dhâ’ Ahmad Khatib Al-Minangkabawi, Haji Rasul dhâddhi pamimpin gelombang pembaruan Islam, engghi panèka anentang tradisi, adhât bhân amalan tarekat, sanaossa eppa’na Haji Rasul Ka’dinto se asmana Muhammad Amrullah pamèmpèn Tarekat Naqsyabandiyah. Bini epon Amrullah paneka embana Malik se asmana Sitti Tarsawa paneka ngajhèri tari, nyayèan bhân panca’ silat.

Ghi’ wakto keni’na Hamka abhârè embanah, sambi ngèdingaghi panton se aghâmbèraghi bhâghusse alam Minangkabau. Eppa’na serring kaluar ghuna acarama. E waktona omor 4 taon, Malik noro’ reng sepponah dhâ’ ka Padang Panjang, Ajhâr macah Al-Qur’an bhân bhèca’an sholat kalabân petodunah embhuk epon se asmanah Fatimah.

Saampona omor 7 taon, Malik masok ka sakola’an Dhisa taon 1916, Zainuddin Labay El Yunusy mukak sakola’an Diniyah, aghântèaghi cara sabèlluna engghi panèka ajhâr e langghâr. Sambih asakola pagi, Malik jhughân asakola Diniyah e wakto sorena. Malik sènnèng ajhâ bahasa saènggeh Malik cèppèt paham dhèlem ajhâr Bahasa Arab.

Sombher